Publication: Magyar Közlöny
Issue: MK-2005-42 (Year: 2005, Number: 42)
Era: 2004-2010
Section: 110/2003. (X. 21.) FVM rendelet hatálya alá esõ fajokkal és fajtákkal történõ erdõsítés esetén csak
Paragraph Index: 498

c) az erdõszerkezet-átalakítás (K-2-3). Ráfordításos alapon csak az erdészeti hatóság által felülvizsgált, részletes költségvetések alapján engedélyezett összegeket lehet a költségvetésbe beállítani és elszámolni. A részletes költségvetések az erdõmûvelési költségvetés házi példányának mellékletét képezik, és azokba minden ellenõrzésre jogosult betekinthet. 4.2. Elszámolás: A beruházási keretbõl megvalósult munkákról készített elszámolást az erdészeti hatósághoz kell benyújtani 4 példányban, legkésõbb december 1-jéig. Az erdészeti hatóság gondoskodik a szükséges összeg lehívásáról, illetve a gazdálkodók felé történõ átutalásokról, majd ezt követõen elszámol a minisztérium felé. Az elszámolás érvényességéhez az erdészeti hatóság igazolja, hogy az elszámolásban szerepeltetett adatok megegyeznek a mûszaki átvételek záró adataival, valamint azt, hogy a ráfordításos alapon elszámolt munkákat a jóváhagyott kereten belül szakszerûen végrehajtották. Amennyiben a beruházás a tárgyév végéig mûszakilag megvalósult, a beruházás finanszírozására jóváhagyott költségvetési összeg legkésõbb a tárgyév december 1-jéig vehetõ igénybe az erdészeti hatósághoz benyújtott elszámolás alapján. Amennyiben az erdõtelepítés károsodik és a K-2-1 (1. számú függelék a 11. számú melléklethez) elszámolási összesítõn a gazdálkodót megilletõ elõleggel csökkentett záró érték a nyitó értéknél alacsonyabb, a különbözetet az erdészeti hatóság által megjelölt számlára vissza kell fizetni. A visszafizetést az erdészeti hatóság a gazdálkodó elszámolása vagy elszámolás hiányában a rendelkezésre álló adatok alapján határozatban rendeli el.

Source: https://magyarkozlony.hu/hivatalos-lapok/481c5c67d783e7ee65fc5d0682a141619f4740bf/dokumentumok/803bb1af0aa6328753ed8cb1b902d919d91f8080/letoltes